《劝孝》
宋代·赵与泌

三复蓼莪思二亲，亲恩天地无比伦。
生我鞠我长育我，出入腹我何艰辛。
为人这子欲报德，吴天于我心罔极。
顺承犹恐莫酬恩，况敢忘恩为悖逆。
此邦由来多孝义，县西元有曾参里。
后来因避大贤名，却易里名为养志。
乃知里有孝顺人，至今名号犹芳芬。
人心天理不相远，前贤孝行胡不遵。
习俗薄恶良可叹，枭獍之徒肆其悍。
不念父母劬劳恩，悖德悖礼如习惯。
在汝当为反哺乌，汝乃叱之若狗奴。
在汝当为羊跽乳，汝乃詈之如赫鼠。
此事虽云未必然，我乃闻之毛发寒。
一朝引咎深自责，由我教化有未格。
思昔曾为贵乡令，见人母子偶相竞。
令因涕出受孝经，母子翻然起新敬。
余今告汝以因缘，汝宜悉把旧恶悛。
从前果报言难尽，孝顺之中自有天。
五刑不孝最为大，汝宜猛省听予诲。
官法昭昭在眼前，轻则编置重则配。
假如幸免遭官刑，必有天刑及汝身。
六丁霹历飞雷霆，此时无路可自新。

作者简介：赵与泌，理宗宝祐二年（一二五四）知仙游县（明弘治《兴化府志》卷三）。